**Zápisnica**

**z 2. zasadnutia Obecného zastupiteľstva**

**konaného dňa 27.12.2018**

**Prítomní poslanci** : Balková Katarína, Halásová Diana, Homolová Iveta, Kišac Martin, Méres Juraj Ing. Miškovič Peter, Mgr., Slíž Ján, Tokár Stanislav

**Neprítomní poslanci** : Mgr. Slováková Ľubica

**Hlavný kontrolór** : Ing. Ladislav Lauro

**Zapisovateľka :**  Margita Borčinová

**Program :**

1. Zahájenie
2. Kontrola uznesení
3. Voľba overovateľov zápisnice a členov návrhovej komisie
4. Návrh rozpočtu na roky 2019 -2021, úprava rozpočtu pre obec Beladice a ZŠ Beladice
5. Stanovisko hlavného kontrolóra obce Beladice
6. Námietka občanov proti vybudovanej ceste, kanalizácie a vodovodu v kat. území Pustý Chotár
7. Informácia o zasadnutí starostov v Mikroregióne - Drevenica
8. Návrh na odpredaj motorového vozidla Fiat Ducato
9. Voľba komisií
10. Informácia o stave kanalizácii v obci
11. Žiadosť o prenájom priestoru na výučbu anglického jazyka
12. Informácia – dane a poplatky
13. Rôzne
14. Diskusia
15. Návrh uznesenia
16. Záver

Prítomných: 8

Za: 8 Balková, Halásová, Homolová, Kišac, Méres, Miškovič, Slíž, , Tokár,

Proti : 0

Zdržal sa : 0

**K bodu 1) Zahájenie zasadnutia OZ**

Starosta obce PhDr. Mário Žáčik privítal všetkých prítomných a otvoril 2. zasadnutie OZ v Beladiciach. Skonštatoval, že na zasadnutí OZ sú okrem p. Slovákovej prítomní všetci poslanci a vyhlásil zasadnutie obecného zastupiteľstva za uznášaniaschopné.

**K bodu** 3**) Voľba overovateľov zápisnice a členov návrhovej komisie**

Za overovateľov zápisnice : Halásová Diana

Tokár Stanislav

Za členov návrhovej komisie : Balková Katarína

Homolová Iveta

Prítomných: 8

Za: 8 Balková, Halásová, Homolová, Kišac, Méres, Miškovič, Slíž, Tokár,

Proti : 0

Zdržal sa : 0

**K bodu 4) Návrh rozpočtu na roky 2019 -2021,**

Návrh rozpočtu na rok 2019 je zostavený ako vyrovnaný rozpočet. **Bežný rozpočet** je zostavený ako vyrovnaný; **Kapitálový rozpočet a finančné operácie** sú zostavené ako schodkové; **Finančné operácie** **a kapitálové výdavky** budú kryté z bežného rozpočtu.

Schodok kapitálových príjmov a výdavkov je z dôvodu, že v roku 2019 plánujeme investovať na rekonštrukciu a modernizáciu obecnej budovy, na požiarnu zbrojnicu, nákup osobného auta a jedného katafalku.

Prítomných: 8

Za: 7 Balková, Halásová, Homolová, Kišac, Méres, Slíž, Tokár,

Proti : 0

Zdržal sa : 1 Miškovič,

1. **Návrh rozpočtu na roky 2020 – 2021, úprava rozpočtu pre obec Beladice a ZŠ**

**Beladice**

Vzalo na vedomie

**K bodu 5) Stanovisko hlavného kontrolóra k návrhu rozpočtu obce na rok 2019 s výhľadom na roky 2020 - 2021**

Návrh rozpočtu bol zostavený v súlade so všeobecne záväznými právnymi predpismi a internými predpismi obce Beladice. Obsahuje príjmy a výdavky, v ktorých sú vyjadrené finančné vzťahy k právnickým a fyzickým osobám a k obyvateľom obce, vyplývajúce zo zákonov a iných všeobecne záväzných právnych predpisov, ako aj zo zmlúv. V návrhu rozpočtu sa uplatňuje rozpočtová klasifikácia – návrh rozpočtu je predložený na schválenie na úrovni rozpočtových položiek ekonomickej rozpočtovej klasifikácie. V návrhu rozpočtu výdavkov sa uplatňuje funkčná klasifikácia.

a **) Plán práce hlavného kontrolóra obce Beladice na l. polrok 2019**

Vzalo na vedomie

**K bodu 6) Námietka občanov proti vybudovanej ceste, kanalizácií a vodovodu v kat. území Pustý Chotár**

p. Helena Komžíková, p. Mária Uhrinová a p. Jozef Kováč podali námietku proti vybudovanej ceste, ktorá zasahuje aj cez ich pozemok na par. č. 1383/6. Pred začatím budovania cesty neboli ako vlastníci pozemku informovaní. Počas budovania cesty bola viackrát premiestňovaná bez ich súhlasu, bez toho aby ich zhotoviteľ stavby o tom informoval. Nakoľko parcely ich vlastníctve sú využívané ako poľnohospodárska pôda, vybudovaná cesta neumožňuje poľnohospodárskym strojom, prístup na parcelu. V roku 2018 bola cesta neúmerne navýšená bez ich súhlasu, čím boli porušené ich vlastnícke práva. Preto žiadajú parcelu č. 1383/6 uviesť do pôvodného stavu. Cestu po celej dĺžke vyspádovať smerom k ich parcele tak, aby výška cesty popri ich parcele nebola vyššie ako 20 cm aj s pripravovaným asfaltovým povrchom. Aby po nej mohli prechádzať poľnohospodárske stroje na ich pozemok a priľahlé pozemky.

Stretnutie dňa 22. Januára 2019 o 15.00 hod., na tvare miesta s navrhovateľom a investorom.

Vzalo na vedomie

**K bodu 7) Informácia o zasadnutí starostov v Mikroregióne - Drevenica**

Do Mikroregiónu Drevenica patria obce Neverice, Ladice, Jelenec, Kostoľany pod Tribečom a Beladice. Dlhé roky sa snažili tieto obce vybudovať si kanalizáciu a Beladice boli súčasťou tohto plánu, aj keď sa tento plán neuskutočnil. No napriek tomu Obec Beladice si vybudovala samostatnú kanalizáciu a ČOV, ktorá bola daná do prevádzky v roku 2005. Od roku 2017 Mikroregión Drevenica chce ísť do staronového projektu, kde konečná fáza by mala byť rozšírenie čističky pre príslušné obce.

Starosta PhDr. Mário Žiačik zdôraznil, že s kanalizáciou a ČOV máme už aj mi problémy, pretože sa musia čistiť zberné koše, ktoré sú pri prečerpávačkách, aby sa nezničili čerpadlá.

Na zasadnutí OZ sa zúčastnili aj novozvolení starostovia z Mikroregiónu – Drevenica, obec Neverice – p. Kováč Milan, Jelenec – p. Varga Ivan, Kostoľany pod Tribečom – p. Segíňová Mária.

p. starosta z Neveríc povedal, že chyba vznikla tým, že Beladice si začali robiť kanalizáciu sami. Potrubia ktoré sú z Jelenca po Beladice sú spoločné - 5-tich obcí.

p. Švarbová vysvetlila situáciu.

Vzalo na vedomie

**K bodu 8) Návrh na odpredaj motorového vozidla Fiat Ducato**

p. Tokár Stanislav - vozidlo Fiat Dukato by sa mohlo odpredať, starosta potrebuje osobné vozidlo, nie úžitkové. Toto vozidlo má vysokú spotrebu.

p. Slíž Ján – keď sa Peugeot Boxer pokazí tak sme nahratí, ja navrhujem aby sme si ho nechali.

Prítomných: 8

Za: 0

Proti : 8 Balková, Halásová, Homolová, Kišac, Méres, Miškovič, Slíž, Tokár

Zdržal sa : 0

**K bodu 9) Voľba komisií**

Obecné zastupiteľstvo v Beladiciach si zvolilo 5 komisií:

1. Komisiu finančnú a správy majetku

Predsedu Komisie finančnej a správy majetku : **Tokár**  **Stanislav**

Členov : **Slíž Ján, Mgr. Miškovič Peter, Mgr. Slováková Ľubica,**

2. Komisiu na ochranu verejného záujmu pri výkone verejných funkcií

Predsedu Komisie na ochranu verejného záujmu pri výkone verejných funkcií:

**Homolová Iveta**

Členov : **Slíž Ján, Mgr. Slováková Ľubica, Mgr. Miškovič Peter**

3. Komisiu kultúrnu, rozvoja mládeže a športu

Predsedu Komisie kultúrnej, rozvoja mládeže a športu : **Balková Katarína**

Členov : **Ing. Méres Juraj, Kišac Martin**

1. Komisiu bytovú

Predsedu Komisie bytovej : **Tokár**  **Stanislav**

Členov : **Homolová Iveta, Slíž Ján, Halásová Diana**

5.Komisiu na ochranu verejného poriadku a životného prostredia a stavebnú

Predsedu Komisie na ochranu verejného poriadku a životného prostredia a stavebná: **Halásová Diana**

Členov : **Homolová Iveta, Ing. Méres Juraj, Kišac Martin**

Predsedovia komisií si do nasledujúceho zasadnutia OZ, t.j. do 23.01.2019 vypracujú plán práce komisií na rok 2019.

**K bodu 10) Informácia o stave kanalizácie v obci**

Starosta PhDr. Mário Žiačik informoval, že s kanalizáciou a ČOV máme už aj mi problémy, pretože sa musia čistiť zberné koše, ktoré sú pri prečerpávačkách, aby sa nezničili čerpadlá. Fekál máme v havarijnom stave, museli sme zabezpečiť fekál z Jelenca na vyčistenie zberných košov (ktoré sa čistia každé 3 alebo  4 týždne).

**K bodu 11) Žiadosť o prenájom priestoru na výučbu anglického jazyka**

p. Menelaos Kanakis je občanom našej obce takmer štyri roky. Pracuje ako učiteľ anglického jazyka na základe živnosti. Rád by aktivity rozšíril na našu obec a preto požiadal o prenájom priestoru, kde by mohla výučba prebiehať. Občania obce isto ocenia študovať anglický jazyk v domácom prostredí .

Prenájom priestoru na výučbu anglického jazyka, dočasne v zasadačke KD 3x do týždňa po hodine.

Prítomných: 8

Za: 8 Balková, Halásová, Homolová, Kišac, Méres, Miškovič, Slíž, Tokár,

Proti : 0

Zdržal sa :

**K bodu 12) Informácia – dane a poplatky**

Všeobecné záväzné nariadenie obce Beladice – dane a poplatky z roku 2018 zostáva platnosti na rok 2019.

Prítomných: 8

Za: 8 Balková, Halásová, Homolová, Kišac, Méres, Miškovič, Slíž, Tokár,

Proti : 0

Zdržal sa : 0

**K bodu 13) Rôzne**

1. **Zakúpenie nového katafalku do cintorína v Beladiciach**

Na cintoríne v Beladiciach je pokazený katafalk, ktorý bol už viac krát pokazený, uniká z neho freón. Najvýhodnejšie by bolo zakúpiť nový.

Vzalo na vedomie

1. **Využívanie súkromného vozidla na služobné účely**

Starosta obce PhDr. Mário Žáčik bude svoje súkromné vozidlo využívať na služobné účely

Prítomných: 8

Za: 7 Balková, Halásová, Homolová, Kišac, Méres, Miškovič, Slíž, ,

Proti : 0

Zdržal sa : 1 Tokár

1. **Informácia o údržbe ciest – Agroklas , s.r.o. Beladice**

Zimnú údržbu na cestách nám bude vykonávať Agroklas, s.r.o. Beladice. Máme s nimi dohodu o poskytovaní služieb. Na chodníky by sa mohla kúpiť radlica a traktorom Stiga poodhŕňať väčšie priestranstvo (na námestí, pred kostolom**)**

Vzalo na vedomie

**d ) Vyplatenie odstupného bývalému starostovi Miroslavovi Lisému**

Podľa § 5 ods. 1 písm. d., patrí bývalému starostovi odstupné z rozpočtu obce päťnásobok priemerného platu

Vzalo na vedomie

e**) Žiadosť o finančný príspevok pre darcov krvi**

Obecné zastupiteľstvo schválilo finančný príspevok pre darcov krvi na osobu 7,00 Eur

Prítomných: 8

Za: 8 Balková, Halásová, Homolová, Kišac, Méres, Miškovič, Slíž, Tokár,

Proti : 0

Zdržal sa : 0

f**) Uvoľnenie z funkcie kultúrnej referentky**

Nakoľko PaedDr. Anna Miškovičová sa vzdala funkcie kultúrnej referentky, nová kultúrna referentka bude p. Zuzana Pechová

Vzalo na vedomie

**K bodu 14) Diskusia**

p. Tokár Stanislav - sťažovali sa dievčatá čo chodia cvičiť jogu, že žiaci, ktorí hrajú pingpong tam nechávajú neporiadok,

p. Kišac Martin - kanalizačná prípojka na Novej ulici bola odsunutá,

p. Méres Juraj - prečo nemôžu robiť obecné chodníky pracovníci obce?

p. Škorík Vladimír – chodník od Klúčovských po Miškolcových je v hroznom stave, treba ho urobiť, Klúčovský na chodníku parkujú, treba ich upozorniť.

**K bodu 15) Návrh uznesení**

Návrh uznesení prečítala p. Balková Katarína

**K bodu 16) Záver**

Starosta PhDr. Mário Žáčik poďakoval prítomným za účasť a ukončil zasadnutie OZ.

Zapísala : Margita Borčinová

V Beladiciach, dňa 28.12.2018



Overovatelia zápisnice : Balková Katarína

Halásová Diana PhDr. Mário Žáčik

starosta obce